ང་ལ་ད་དུང་སྤྲོ་བ་འཕེལ་བའི་གནས་ཚུལ་གཞན་པ་ཞིག་ཁྱབ་བསྒྲགས་བྱ་རྒྱུ་ཡོད་པ་ནི།ཀུན་ཕན་ཐེབས་རྩ་ཚོགས་པའི་འཛིན་སྐྱོང་འགན་འཛིན་ཕའོ་ལ་ཝན་ཛུ་ནས།ལོ་ངོ་བཅུ་དགུ་ལྷག་ཙམ་རིང་ལྷག་བསམ་རྣམ་དག་གིས་བྱ་བ་བསྒྲུབས་རྗེས་ད་ཆ་ད་ལྟ་འདིར་ཞེས་པའི་ཚོགས་པ་གསར་པ་དེའི་སྤྱི་ཁྱབ་འགན་འཛིན་གྱི་འགན་བཞེས་རྒྱུ་ཡིན།ད་ལྟ་འདིར།ཞེས་པའི་ཚོགས་པ་གསར་པ་འདི་ནི་སྲང་ལམ་ཏེ།ལ་རྩེའི་ཐོག་བརྩེགས་གོང་མར་ཆགས་ཡོད་ཅིང་།ཚོགས་པ་དེ་ནི་བྱེད་སྒོ་སྣ་ཚོགས་སྤེལ་ཡུལ་གྱི་ཚོགས་ཁང་གསར་པ་ཞིག་ཡིན།ཚོགས་ཁང་གསར་པ་འདིའི་དམིགས་ཡུལ་ནི་བྱེད་སྒོ་དང་།སྦྱོང་བརྡར།འགྲེམ་སྟོན་ལ་སོགས་བརྒྱུད།མི་དམངས་ཀྱི་མཉམ་ཞུགས་གོང་འཕེལ་གཏོང་བ་དང་།གསར་གཏོད་ཀྱི་བྱེད་སྒོ་ལ་སྐུལ་འདེད།དེ་བཞིན་རིག་གཞུང་དབར་ལ་བརྗེ་ལེན་ཡོང་བར་འབད་བརྩོན་བྱེད་བཞིན་ཡོད།ཁོང་སྒྱུ་རྩལ་དང་།སྒྱུ་རྩལ་བ།དེ་བཞིན་ལག་ཤེས་སྒྱུ་རྩལ་བ་སོགས་ལ་དགའ་མོས་དང་རྒྱུས་མངའ་ཆེ་བ་དེས།ད་ལྟ་འདིར།ཞེས་པར་གསོན་ཤུགས་ལྡན་ལ་དོན་སྙིང་ལྡན་པའི་ལས་རིམ་བཀོད་སྒྲིག་བྱེད་ཐུབ་པར་ཡིད་ཆེས་ཡོད།དེ་ནི་ཁོང་གིས་བོད་ཀྱི་རིག་གཞུང་ལ་བཅངས་པའི་བརྩེ་སེམས་དེ་དག་ལས་འགུལ་སྣ་ཚོགས་ནང་ནས་མངོན་ཐུབ་པའི་གོ་སྐབས་བཟང་པོ་ཞིག་ཀྱང་ཡིན།